Jeg har det lidt blandet med din kommentar. Rart at læse opslag der viser, at jeg ikke er den eneste. Men jeg kan godt mærke, at jeg seriøst bliver lidt halv-deprimeret af den "dommedags"-retorik de har inde på de subreddits du linker til. Jeg synes også, at det er lidt usympatisk at henvise til grupper og forummer, hvor bekymringerne, som jeg eksempelvis giver udtryk for at have for tid til anden, potentielt bliver gjort til katastrofetanker. Sådanne subreddits bliver hurtigt ekkokamre, hvor folk bare bekræfter hinanden i deres forestillinger.   Så vil jeg ærlig talt hellere leve i lykkelige og naiv uvidenhed, og bare få det bedste ud af hver dag. Klimaforandringer er et reelt problem. Man skaber bare endnu et problem for sig selv, ved at lade angsten tage over, så man til sidst får en reel angst- eller depressionsdiagnose. Og det gør jo ikke tingene bedre, hverken for en selv eller verdenens tilstand.